DOI: 10.14457/tu.the.2014.551
title: แผนธุรกิจ Green Hill Resort boutique resort - Kanchanaburi

description: อุตสาหกรรมท่องเที่ยวเป็นอุตสาหกรรมที่ทำรายได้ให้ประเทศเป็นลำดับต้นๆ และเป็นอุตสาหกรรมที่ขับเคลื่อนเศรษฐกิจของประเทศรวมถึงทำให้เกิดการจ้างงาน และการกระจายรายได้ในท้องถิ่นโดยเฉพาะธุรกิจที่พัก ซึ่งมีความเกี่ยวข้องโดยตรง และมีบทบาทสำคัญในอุตสาหกรรมการท่องเที่ยว ปัจจุบันธุรกิจที่พักมีรูปแบบวิวัฒนาการที่หลากหลาย เพื่อรองรับนักท่องเที่ยวที่มีพฤติกรรมการท่องเที่ยวที่เปลี่ยนแปลงไป โดยนักท่องเที่ยวคาดหวังที่จะได้รับประสบการณ์ใหม่ๆ จากการเดินทาง นอกเหนือไปจากการพักผ่อน Green Hill Resort ดำเนินการในรูปแบบบูติกรีสอร์ท ที่เน้นความสงบ การดีไซน์ที่เรียบ แปลกใหม่ และสวยงาม สร้างจุดสนใจโดยการทำ Blooming Street โดยปลูกพืชไม้ดอกยืนต้นตลอด 2 ข้างทาง และสถาปัตยกรรมแบบเซน หรือ Minimalist เพื่อให้เป็นที่พักผ่อนทั้งร่างกายและจิตใจสำหรับครอบครัว และกลุ่มคนวัยทำงาน โดยมีทำเลที่ตั้งอยู่ที่อำเภอทองผาภูมิ จังหวัดกาญจนบุรี โดยมีการวิเคราะห์ทั้งคู่แข่งหลัก ที่มีรูปแบบรีสอร์ทที่เป็นเอกลักษณ์ในอำเภอเดียวกัน และอำเภอใกล้เคียง และคู่แข่งรอง ที่เป็นกิจการที่พักในอำเภอเดียวกัน  โดยกิจการได้จัดทำ Business Model เพื่อกำหนดกลุ่มลูกค้า Core Value และรายได้ของกิจการ เพื่อใช้ในการกำหนดกลยุทธ์ด้านการปฏิบัติการ ด้านการตลาดมีการสอบถามถึงความพึงพอใจในรูปแบบของที่พัก เพื่อสอบถามถึงความคิดเห็นเกี่ยวกับการออกแบบ และตกแต่งที่พัก กับกลุ่มลูกค้าเป้าหมาย รวมทั้งสอบถามถึงราคาที่เหมาะสมกับที่พัก เพื่อนำมาใช้เป็นกลยุทธ์ในด้านผลิตภัณฑ์ และราคาต่อไป ส่วนด้านการส่งเสริมการขาย ของรีสอร์ทจะเน้นเรื่องการประชาสัมพันธ์ และสร้างการรับรู้ และประชาสัมพันธ์ผ่านสื่อออนไลน์ ทั้ง โซเชียลมีเดีย ออฟฟิศเชียลเว็ปไซด์ และเอเจนซี่ที่พักต่างๆ รวมถึงการ RTB ด้วยผู้มีอิทธิพลทางด้านการท่องเที่ยว ได้แก่ Blogger เพื่อให้สามารถเข้าถึงกลุ่มลูกค้าเป้าหมายได้ รวมถึงการจัดทำโปรโมชั่นในช่วงงานเทศกาลสำคัญ เช่น วันตรุษจีน วันสงกรานต์ วันวาเลนไทน์ ฯลฯ เพื่อดึงดูดลูกค้าให้เข้ามาใช้บริการมากยิ่งขึ้นด้านการปฏิบัติการ เน้นในเรื่องการสร้างมาตรฐานในการปฏิบัติงานเพื่อให้สามารถควบคุม และตรวจสอบได้โดยง่าย รวมถึงทำให้มีความแม่นยำ และรวดเร็วในการให้บริการลูกค้า อีกทั้งยังมีการนำเทคโนโลยีสารสนเทศเข้ามามีส่วนร่วมในการให้บริการ เพื่อผู้บริหารสามารถนำข้อมูลต่างๆในอดีตมาพิจารณาเพื่อการวางแผนในการบริหารงานต่อไปการดำเนินงาน สร้างมาตรฐานในการปฏิบัติงานเพื่อให้สามารถควบคุม และตรวจสอบได้โดยง่าย รวมถึงทำให้มีความแม่นยำ และรวดเร็วในการให้บริการลูกค้า อีกทั้งยังมีการนำเทคโนโลยีสารสนเทศเข้ามามีส่วนร่วมในการให้บริการ เพื่อผู้บริหารสามารถนำข้อมูลต่างๆในอดีตมาพิจารณาเพื่อการวางแผนในการบริหารงานต่อไป รวมถึงการวางแผนจัดหาบุคลากร เพื่อให้ได้บุคลากรที่มีคุณสมบัติตามที่ได้กำหนดไว้ในแต่ละตำแหน่ง และมีการจัดทำชุดฟอร์มสำหรับพนักงานเพื่อความเป็นเอกลักษณ์ และเพื่อให้ลูกค้าสามารถเรียกใช้บริการได้สะดวกด้านการเงิน กิจการมีการจัดโครงสร้างเงินทุนเพื่อให้มีต้นทุนทางการเงินที่ต่ำที่สุด ซึ่งกิจการจัดหาเงินโดยการออกหุ้นสามัญทั้งหมด 800,000 หุ้น ราคาหุ้นละ 20บาท รวม 16,000,000 บาท และจากการกู้ยืมสถาบันการเงิน จำนวน 18,000,000 บาท รวมทั้งสิ้น  34,000,000 ล้านบาท จากการประมาณการรายได้ และค่าใช้จ่าย สำหรับปี 2560 - 2574พบว่ามูลค่าปัจจุบันสุทธิของกิจการมีค่าเท่ากับ 12,459,111.7 บาท และผลตอบแทนภายในเท่ากับ 10.800% ซึ่งมากกว่าต้นทุนทางการเงินถัวเฉลี่ยของกิจการ (10.151%) รวมถึงระยะเวลาคืนทุนประมาณ 10ปี รวมถึงการวิเคราะห์ความอ่อนไหวทางการเงินซึ่งพบว่ากิจการนี้มีความเสี่ยงค่อนข้างมากหากมีการเปลี่ยนแปลงทางด้านรายได้ (จากการวิเคราะห์ความอ่อนไหว๗ แต่ทั้งนี้กิจการมีความแตกต่างในด้านการออกแบบ และการให้บริการ หากมีการพัฒนา ร่วมกับการทำการตลาดที่ดีจะทำให้แผนธุรกิจGreen Hill Resort มีความน่าสนใจ และมีแนวโน้มที่จะเติบโตต่อไปได้